 סימן תקמה - דיני כתיבה בחול המועד. ובו י''א סעיפים:
נראה לי שאם אין להם ספר תורה כשר לקרות בו בצבור מותר להגיהו בחול המועד כדי לקרות בו בצבור וכן בספרי מקרא וגמרא שצריך לקרות במועד מותר להגיהם במועד משום דהוה דבר האבד ואם אין להם ספר תורה כלל אם אפשר לכתבו כולה בחול המועד על ידי סופרים הרבה יכתבוהו דצורך המועד הוא לקרות בתורה בצבור במועד: {הגה: והוא הדין שאר ספרים ללמוד בהם (תרומת הדשן סימן פ''ה ורוקח):}